Han underviste i aristotletisk filosofi, og skrev i 638 en stor avhandling om syllogisme. Han var likevel kritisk til grekernes tendens til å se på seg selv som intellektuelt overlegne, og uttrykker i et skrift fra 662 sin beundring overfor inderne som praktiserer et tallsystem med bare ni tegn. Severus er derfor trolig den første syrer som nevner det som siden har blitt kalt det arabiske tallsystemet knappe tre tiår etter arabernes erobring av Syria.